46. pr. n. e.

__NOTOC__

Godina **46. pne.** je bila posljednja godina predjulijanskog rimskog kalendara. U svoje vrijeme je bila poznata kao **Godina konzulstva Cezara i Lepida** ili, rjeđe, **godina 708. ''[[Ab urbe condita]]***. Oznaka 46. pne. za ovu godinu se počela koristiti od ranog srednjeg vijeka kada se [[kalendarska era]] [[Anno Domini]] u Evropi uvriježila kao metoda označavanja godine. Ova je godina imala 445 dana zbog niza pogrešaka koje su se akumulirale u pred-julijanskom kalendaru, pa je stoga dobila nadimak *annus confusionis* ("godina zbrke"). Ove je godine u Rimu uveden [[julijanski kalendar]], iako na snagu nije stupio sve do [[45. pne.]]





== Događaji ==

* [[Rimska Republika|Rimskom Republikom]] upravljaju [[konzuli]] [[Julije Cezar|Gaj Julije Cezar]] i [[Marcus Aemilius Lepidus (trijumvir)|Marko Emilije Lepid]].
* 4.1. — [[Cezarov građanski rat]]: [[Bitka kod Ruspine]] u kojoj [[optimati|optimatske]] snage pod [[Titus Labienus|Titom Labijenom]] nanose težak poraz [[Julije Cezar|Juliju Cezaru]].
* 6.4. — [[Cezarov građanski rat]]: [[Bitka kod Tapsa]] u kojoj Cezar nanosi veliki poraz optimatsko-[[Numidija|numidijskoj]] vojsci pod [[Metel Scipion|Metelom Scipionom]] i [[Juba I od Numidije|kraljem Jubom]]. Nakon bitke Cezar dozvoljava [[Legio V Alaudae|V legiji Alauda]] da u znak priznanja što je uspješno odbila napad [[slon]]ova, na svojim [[scutum (štit)|štitovima]] i [[vexillum|veksilumima]] nosi simbol slona.
* 20.4. — [[Ciceron]] u [[Rim]]u piše pismo [[Marcus Terentius Varro|Varonu]] u kome, pomiren s porazom [[konzervativizam|konzervativaca]] i prestankom njihovog uticaja na [[Rimski Senat|Senat]] i [[Rimski Forum|Forum]], predlaže da se umjesto politikom počnu baviti pisanjem etičkih i pravnih spisa.
* Cezarova ljubavnica i egipatska kraljica [[Kleopatra VII]] zajedno sa svojim i Cezarovim nezakonitim sinom [[Cezarion]]om dolazi u [[Rim]] i nastanjuje se u Cezarovoj vili kraj [[Tiber|Tibra]], izazvavši javni skandal.
* 26.9. - Cezar posvećuje hram svom mitskom pretku - boginji [[Venus Genetrix|Veneri Genetrix]] - ispunivši time zavjet koji je dao pred [[Bitka kod Farsala|bitku kod Farsala]].
* Cezar provodi reformu [[Rimski kalendar|rimskog kalednara]] ustanovivši novi - [[julijanski kalendar]]. Prijelazna godina je produžena na 445 dana kako bi se novi kalendar sinkronizirao sa ciklusom godišnjih doba. *Julijanski kalendar* će ostati standard u [[zapadni svijet|zapadnom svijetu]] sljedećih 1600 godina, sve do uvođenja [[Gregorijanski kalendar|gregorijanskog kalendara]] 1582.
* Cezar slavi svoj dugo očekivani [[Rimska Galija|galski]] [[Rimski trijumf|trijumf]] nakon koga je galski vođa [[Vercingetoriks]] ritualno pogubljen. Slavlje u Rimu traje četrdeset dana i uključuje javne [[banket]]e, kazališne predstave i [[gladijator]]ske igre.
* Cezar u svojoj oporuci svog nećaka [[Augustus Caesar|Oktavijana]] tajno posvaja i imenuje svojim nasljednikom.
* novembar - Cezar ponovno napušta Rim, kako bi ugušio novi ustanak optimata u [[Hispanija|Hispaniji]].
* Cezar guši pobunu u svojoj [[Legio X Gemina|X legiji]].
* cca. 46. pne. – [[39. pne.]] — Rimski pisac [[Vitruvius|Vitruvije]] u svojoj knjizi opisuje [[Etrurska civilizacija|etrursku]] i [[Rimska arhitektura|rimsku arhitekturu]].

== Rođenja ==
*

== Smrti ==
* [[Katon Mlađi|Marko Porcije Katon Mlađi]], rimski političar i državnik (samoubistvo) (r. [[95. pne.]])
* [[Quintus Caecilius Metellus Pius Scipio Nasica|Metel Scipion]] (*Quintus Caecilius Metellus Pius Cornelianus Scipio Nasica''), rimski političar i vojskovođa (samoubistvo) (r. cca. 100. pne. ili 98. pne.)
* Vercingetoriks, galski vođa
* Marcus Petreius, rimski vojskovođa (r. 110. pne.)